หุ้น Tongcheng-Elong จดทะเบียนในตลาดใด
1. ตลาดฮ่องกง
2. ตลาดญี่ปุ่น
3. ตลาดจีน
4. ตลาดไทย
คำตอบคือ 1. เพราะว่า เราจะขอเล่าถึงหุ้นไซซ์เล็กขนาดเพียง $5bn ที่ชื่อ “Tongcheng-Elong” จดทะเบียนในตลาดฮ่องกงรหัส 0780

Tongcheng-Elong เกิดจากการรวมตัวของแอปจองตั๋วการเดินทาง (เครื่องบิน, รถไฟ) มารวมกับแอปจองโรงแรม โดยเน้นการเติบโตไปกับแอพ WeChat ที่แนะนำผู้ใช้งานใหม่ให้ 

ซึ่ง Tencent ก็เข้ามาถือหุ้น 21% ตามสูตรขอแลกหุ้นกับช่วยเพิ่มผู้ใช้งานใหม่ที่ใช้กับ Meituan, JD, Pinduoduo จนดังเป็นพลุแตก

ช่วงปี 2019 ก่อนเกิดการระบาด แอป Tongcheng-Elong มียอดผู้ใช้งานเกิน 200 ล้านคนไปแล้ว แม้จะสะดุดไปช่วงปีที่แล้วแต่ล่าสุดด้วย demand ความอยากเที่ยวของคนจีนก็ดันให้ทั้งจำนวนผู้ใช้งานและรายได้ของ Tongcheng-Elong ฟื้นตัวต่อเนื่องตั้งแต่ไตรมาส 3 ปีที่แล้วต่อเนื่องถึงปัจจุบัน และแอปกำลังอยู่ในจุดที่ดีมากเพราะเน้นระบบจองการท่องเที่ยวในประเทศมาตั้งแต่แรก

เรื่องที่จะดันการเติบโตให้แอปอีกทางก็เป็นเรื่องรัฐบาลจีนกำลังเร่งลดความเหลื่อมล้ำรายได้คนเมืองใหญ่กับเมืองเล็ก ซึ่งเป็นประโยชน์กับ Tongcheng-Elong เพราะผู้ใช้งานส่วนใหญ่อยู่ในเมืองรองและเมืองเล็ก (ไม่ใช่ first-tier cities)

และอีกเรื่องคือการออกกฎหมายลดการผูกขาด Big Tech จะช่วยให้แอพขนาดกลางและเล็กมีช่องว่างการให้เติบโตได้
4.ข่าวเศรษฐกิจและการเงิน,5.ความรู้ทางการเงิน